open-index/open-wikipedia-markdown huggingface dataset:
Αγλαΐα Παπά

Η **Αγλαΐα Παπά** ήταν Ελληνίδα ζωγράφος που γεννήθηκε στην Κέρκυρα το 1904 και καταγόταν από το Γιαννιτσάτι της Βορείου Ηπείρου. Αδελφή της ήταν η λογοτέχνις Κατίνα Παπά.

## Βιογραφία
Τα πρώτα της μαθήματα τα πήρε στη γενέτειρά της από τον Μάρκο Ζαβιτσιάνο και τον Κωνσταντίνο Παρθένη την περίοδο 1915-1917. Αργότερα σπούδασε ζωγραφική και γλυπτική στην Ανωτάτη Σχολή Καλών Τεχνών έχοντας ως καθηγητές τους Θωμά Θωμόπουλο, Νικόλαο Λύτρα αλλά και τον Παρθένη με τον οποίο γνωριζόταν από παλιότερα.

Αφού ολοκλήρωσε τις σπουδές της στην Αθήνα μετέβη σε διάφορες ευρωπαϊκές πόλεις (Τεργέστη, Βιέννη και Μιλάνο) όπου παρακολούθησε μαθήματα χαρακτικής και Ιστορίας της Τέχνης.thumb|Αγλαϊας Παπά: «Μάνες της Κύπρου» (μονοτυπία) Συλλογή Γ.Κάρτερ|left|215x215pxΚατά τον Μεσοπόλεμο συμμετείχε στην Ομάδα Τέχνη ενώ στα τέλη του 1949 προσχώρησε στην καλλιτεχνική ομάδα *Στάθμη* μαζί με καλλιτέχνες όπως οι Σπύρος Βασιλείου, Βάσω Κατράκη, Γιώργος Σικελιώτης, Γιάννης Μηταράκης, Ελένη Πασχαλίδου – Ζογγολοπούλου κ.ά. Υπήρξε επίσης μέλος του *Καλλιτεχνικού Σωματείου Ελληνίδων* και του Καλλιτεχνικού Επαγγελματικού Επιμελητηρίου Ελλάδος (Επιμελητήριο Εικαστικών Τεχνών Ελλάδος). Για μεγάλα χρονικά διαστήματα δίδαξε ζωγραφική και διακοσμητική στην επαγγελματική Σχολή του Αμαλιείου Ορφανοτροφείου.

Πρωτοπαρουσίασε έργα της το 1935. Κατόπιν εξέθεσε το 1950, το 1955, το 1966 το 1972 και το 1980, στην αναδρομική της, που οργάνωσε η Εθνική Πινακοθήκη. Από το 1938 συμμετέχει σε όλες τις Πανελλήνιες.

Σε ομαδικές εκθέσεις του εξωτερικού πήρε πολλές φορές μέρος, όπως στη Μπιενάλε της Βενετίας το 1934 και το 1936, στην Διεθνή του Παρισιού το 1937, που της απονεμήθηκε το αργυρό μετάλλιο, στην Μπιενάλε της Αλεξάνδρειας το 1957 κι ακόμα, στην Πράγα, τη Στοκχόλμη, τη Μόσχα, τη Νέα Υόρκη, την Τεργέστη, το Λονδίνο, το Ζάγκρεμπ, το Κάϊρο, το Σαντιάγο κ.α.

Η Αγλαΐα Παπά πέθανε σε κλινική του Πειραιά στις 12 Ιουνίου του 1984.

## Τεχνοτροπία
200px|μικρογραφία|Η Κατίνα Παπά. Έργο της της Αγλαϊας Παπά
Κατά τις πρώτες δεκαετίες της καλλιτεχνικής της πορείας οι δημιουργίες της ήταν έντονα επηρεασμένες από τον Κωνσταντίνο Παρθένη με τα τοπία, τις προσωπογραφίες και τις στέρεες, γεωμετρικές αναφορές να κατέχουν δεσπόζουσα θέση. Από τη δεκαετία του '60 και έπειτα στράφηκε προς πιο αφαιρετικές τάσεις με σκοπό την απόδοση της δομής και της εσωτερικής ζωής των πραγμάτων.

## Παραπομπές


## Πηγές
* Τώνη Σπητέρη: «3 αιώνες νεοελληνικής τέχνης, 1660-1967», εκδ. «Πάπυρος», σ.σ. 224-225 (β΄τόμος)   και σ. 213 (γ΄τόμος).
* Κώστα Δαφνή: περιοδικό «Κερκυραϊκά Νέα», Ιούνιος 1984, σ. 10.
* Φώτου Γιοφύλλη: «Ιστορία της νεοελληνικής τέχνης», εκδ. «Ελληνικό βιβλίο», 1963, τόμος β΄, σ. 443.
* Έκδοση Εθνικης Πινακοθήκης: «Αγλαϊα Παπά», 1980.
* Άγγελου Προκοπίου: εφημ. «Καθημερινή», 20.3.1955.

 
Παπα Αγλαια
Κατηγορία:Ελληνίδες ζωγράφοι
Αυστραλιανό Αρχαιολογικό Ινστιτούτο Αθηνών

Το **Αυστραλιανό Αρχαιολογικό Ινστιτούτο Αθηνών** (αγγλ.: Australian Archaeological Institute at Athens, *AAIA*) είναι ένα από τα 19 ξένα αρχαιολογικά ινστιτούτα στην Ελλάδα. Ιδρύθηκε στις 23 Απριλίου 1981 και στόχος του είναι η προώθηση των ελληνικών σπουδών στην Αυστραλία, καθώς και να βοηθήσει Αυστραλούς υποτρόφους στην απασχόλησή τους με την αρχαιολογική πρακτική στην Ελλάδα. 

Βρίσκεται στην οδό Ζαχαρίτσα στο Κουκάκι.

## Ανασκαφές
Το ινστιτούτο έχει συμμετάσχει σε ανασκαφές στην Τορώνη Χαλκιδικής, στη Ζαγορά της Άνδρου καθώς και σε μία αναγνωριστική αποστολή στην Παλιόχωρα στα Κύθηρα.

## Βιβλιογραφία
* Κόρκα, E. κ.α., *Ξένες αρχαιολογικές σχολές στην Ελλάδα: 160 χρόνια*, σελ. 30-37, Αθήνα: 2005

## Εξωτερικοί σύνδεσμοι
* Η επίσημη ιστοσελίδα της Αυστραλιανού Αρχαιολογικού Ινστιτούτου Αθηνών 

Κατηγορία:Ξένα αρχαιολογικά ινστιτούτα στην Ελλάδα
Πήγασος ΙΙ (περιπολικό)

Το **Πήγασος ΙΙ / Ρ-25, Ρ-199** ήταν περιπολικό πλοίο τύπου 'NASTY’. Αγοράσθηκε από τη Νορβηγία – Δαπάνη Ελληνικού Δημοσίου. Ναυπηγήθηκε το 1966-1967 στα ναυπηγεία ‘MANDAL – Norway’. Ύψωση της Ελληνικής Σημαίας στις 12 Απριλίου 1968. Ένα από τα 6 ομοίου τύπου πλοία : 'Πήγασος ΙΙ', ‘ΗΝΙΟΧΟΣ’, ‘ΚΑΣΤΩΡ ΙΙ’, ‘ΚΥΚΝΟΣ’, ‘ΑΝΔΡΟΜΕΔΑ ΙΙ’ και ‘ΤΟΞΟΤΗΣ’.

Εκτόπισμα : 69/76 ΤΝ. – Διαστάσεις : 80Χ24,6Χ6,9 πόδια. – Πρόωση : 4 Ντίζελ 3100 ΒΗR. – Ταχύτητα : 41 κόμβοι. – Οπλισμός 4 πυροβόλα 40 χιλιοστών, 4 Τ/Σ 21’’. Αυτά τα πλοία αποτέλεσαν τον πρώτο Στολίσκο τορπιλακάτων του Ναυτικού. Ήταν τα πρώτα μεταπολεμικά σκάφη που κατασκευάστηκαν μετά από παραγγελία του Πολεμικού Ναυτικού και με δαπάνη της Ελληνικής Κυβέρνησης. Τα ‘ΑΝΔΡΟΜΕΔΑ ΙΙ’ και ‘ΗΝΙΟΧΟΣ’ απέπλευσαν από τη Νορβηγία στις 21/12/1966 και έφθασαν στον Ναύσταθμο στις 06/02/1967 μετά από επιπλέον ταξίδι 47 ημερών. Τα υπόλοιπα 4 Τ/Α μεταφέρθηκαν στην Ελλάδα με το ΝΑΥΚΡΑΤΟΥΣΑ.

Διεγράφη από τη δύναμη του στόλου το 1968.

Κατηγορία:Ελληνικά περιπολικά πλοία
Τηλεόραση υγρών κρυστάλλων

thumb|right|200px|Μια τηλεόραση υγρών κρυστάλλων
Η **τηλεόραση υγρών κρυστάλλων** ή **τηλεόραση LCD** είναι ένας τύπος τηλεόρασης, η οθόνη της οποίας βασίζεται στην τεχνολογία υγρών κρυστάλλων για την παραγωγή εικόνων. Είναι η πιο διαδεδομένη τεχνολογία τηλεοράσεων τα τελευταία χρόνια, ξεπερνώντας την παλαιότερη τεχνολογία καθοδικού σωλήνα (CRT), αλλά και την ανταγωνιστική, σύγχρονη τεχνολογία πλάσμα.  Οι τηλεοράσεις με οθόνη υγρών κρυστάλλων είναι πιο λεπτές από τις CRT και διατίθενται σε μεγαλύτερες διαστάσεις. 

## Αρχές λειτουργίας
Το φως αρχικά παράγεται από λαμπτήρες φθορισμού που βρίσκονται πίσω από την οθόνη και κατευθύνεται προς τους υγρούς κρυστάλλους. Τα τελευταία χρόνια άρχισε η διάθεση στην αγορά τηλεοράσεων LCD που χρησιμοποιούν φωτοεκπέμπουσες διόδους (LED), αντί για λαμπτήρες φθορισμού ως πηγές φωτός, καθώς προσφέρουν σημαντικά πλεονεκτήματα, όπως αυξημένο χρωματικό εύρος, μεγάλη διάρκεια ζωής και βαθύτερο μαύρο. Οι υγροί κρύσταλλοι λειτουργούν ως φωτοφράκτες και καθορίζουν το ποσό του φωτός που θα περάσει δια μέσου της οθόνης προς τον θεατή. Διαφορετικά φίλτρα σε κάθε υπο-στοιχείο (subpixel) δίνουν τα τρία βασικά χρώματα και ο συνδυασμός τους δημιουργεί τον χρωματισμό του εικονοστοιχείου (pixel). Κατασκευάζονται σε διάφορες διαστάσεις, με ενδεικτική γκάμα από 10 ίντσες έως και 70, ενώ σε περιορισμένη διάθεση ή και ως ασκήσεις τεχνολογίας υπάρχουν συσκευές που ξεπερνούν τις 100 ίντσες. Χαρακτηρίζονται από μεγάλη φωτεινότητα, εξαιρετικά λεπτή κατασκευή και ελάχιστη ακτινοβολία.

## Παραπομπές



Κατηγορία:Τηλεοπτική τεχνολογία
Κατηγορία:Τεχνολογίες προβολής
Λιθάνθρακας

thumb|Λιθάνθρακας
Ο **λιθάνθρακας** είναι ιζηματογενές πέτρωμα μαύρου χρώματος σκληρής υφής. Σχηματίζεται από την ενανθράκωση φυτικής ύλης μέσα στη Γη. Κύριο συστατικό του είναι ο άνθρακας, ο οποίος αποτελεί το 50% του βάρους και άνω του 70% του όγκου του πετρώματος. Είναι ορυκτό καύσιμο και χρησιμοποιείται κυρίως για την παραγωγή ηλεκτρικού ρεύματος, θερμικής ενέργειας και ατσαλιού. Με ξηρή απόσταξη του λιθάνθρακα παρασκευάζεται, επίσης, το φωταέριο, μίγμα καυσίμων αερίων, αμμωνίας και άλλων ενώσεων του άνθρακα, κυρίως κυκλικών.
## Γαγάτης
Μια πολύ σκληρή παραλλαγή του λιθάνθρακα, που χρησιμοποιείται στην κατασκευή διακοσμητικών και άλλων αντικειμένων, είναι ο γαγάτης (πήρε το όνομά του από την αρχαία πόλη *Γάγαι*). Έχει ανώμαλη θραύση, υψηλή σκληρότητα αλλά μικρή πυκνότητα (1,35 gr/cm3) και επιδέχεται κατεργασία και λείανση. Κατασκευάζονται από γαγάτη χάνδρες και κομπολόγια, λαβές χαρτοκοπτών κτλ. Ανευρίσκεται στη Γερμανία, τις ΗΠΑ και την Ισπανία (πολύ καλής ποιότητας, λόγω του σχεδόν τελείως μαύρου χρώματός του). Στην Ελλάδα βρέθηκε στην περιοχή μεταξύ Καλαμπάκας - Γρεβενών.

## Εξωτερικοί σύνδεσμοι

Κατηγορία:Ορυκτά καύσιμα
Κατηγορία:Ιζηματογενή πετρώματα
Κατηγορία:Σύμβολα της Δυτικής Βιρτζίνια
Κιμ Σα-ρανγκ

Η **Κιμ Σά-ρανγκ** (κορεατικά: **김사랑**, αγγλικά: **Kim Sa-rang**) είναι ηθοποιός από τη Νότια Κορέα και Μις Κορέα 2000.

Γεννήθηκε στις 12 Ιανουαρίου του 1978. Το μικρό της όνομα (Σά-ρανγκ) σημαίνει "αγάπη" στα Κορεατικά. Είναι κάτοχος πτυχίου στην παραδοσιακή μουσική της Κορέας από το πανεπιστήμιο του Γιόνγιν. Στις 28 Μαΐου του 2000 στέφθηκε Μις Κορέα στο διαγωνισμό που διεξήχθη στο πολιτιστικό κέντρο Σέτζονγκ. Σχεδόν αμέσως ξεκίνησε η καριέρα της στην υποκριτική με εμφανίσεις σε τηλεοπτικές σειρές και μετέπειτα σε κινηματογραφικές ταινίες. Το 2001 εκπροσώπησε τη χώρα της στο διεθνή διαγωνισμό Μις Υφήλιος και κέρδισε το πρώτο βραβείο για την καλύτερη εθνική φορεσιά, ντυμένη με ένα εξαιρετικής ομορφιάς *[[χάνμποκ]]* (παραδοσιακό Κορεάτικο φόρεμα).

## Φιλμογραφία
* 2007: 라듸오 데이즈 (*Radio Dayz*)
* 2006: 누가 그 여자와 잤을까? (*Who Slept with Her?*)
* 2003: 남남북녀 (*Love is Impossible*)
* 2002: 남자 태어나다 (*Man is Born*)

## Τηλεόραση
* 2008: Tokyo Showers
* 2007: 왕과나
* 2005: 이 죽일 놈의 사랑 (A Love To Kill)
* 2003: 설날 특집 드라마 [천년의 꿈]
* 2003: 천년지애/千年之愛 (Thousand Year's Love)
* 2002: 정/情 (Love)
* 2001: Mina
* 2001: 어쩌면 좋아 (What in the World)
* 2001: 생방송 음악캠프
* 2000: 천사의 분노

## Άλλα στοιχεία
* Ύψος: 173 εκ.
* Βάρος: 50 κ.

## Παραπομπές


## Εξωτερικοί σύνδεσμοι

* Η Κιμ Σα-Λανγκ στην IMDb
* Άρθρο για τη συμμετοχή της στα καλλιστεία
* Φωτογραφίες από το διαγωνισμό Μις Υφήλιος
* Προφίλ, Φωτογραφίες, Βίντεο

Κατηγορία:Νοτιοκορεάτισσες ηθοποιοί κινηματογράφου
Κατηγορία:Νοτιοκορεάτισσες ηθοποιοί τηλεόρασης
Μαϊντάν Βαρντάκ (περιοχή)

Η **Μαϊντάν Βαρντάκ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο  κεντρικό τμήμα της Χώρας και είναι μία από τις ιστορικές περιοχές. Η έκτασή της  είναι περίπου 9.000 τ.χλμ, και ο πληθυσμός της, (κατ΄ εκτίμηση), το 1980 ήταν 318.000, ενώ σήμερα αριθμεί περίπου τους 413.000  κατοίκους. Περιλαμβάνει 10 επαρχίες. Επικρατούσα γλώσσα στη περιοχή είναι η πάστο ή παστού. Θεωρείται από τους πιο πυκνοκατοικημένους νομούς.
Πρωτεύουσα της Μαϊντάν Βαρντάκ είναι η Μεϊντάν ή Μεϊντάν Σαρ.

## Επαρχίες
Οι 10 υπαγόμενες στη Μαϊντάν Βαρντάκ επαρχίες είναι αλφαβητικά: η Αμπ Καμαρί, η Μαρκαζί Μπισούντ, η Μεϊντάν Σαρ, όπου και η ομώνυμη Πρωτεύουσα του νομού, η Νιρχ, η Ντάι Μιντράτ, η Σαϊνταμπάντ, η Σακί Βαρντάκ, η Τζαλρέζ, η Τζαγχατού* και η Χισάι Αβαλίτ Μπισούντ.  
* (*) Η Τζαγχατού δημιουργήθηκε τελευταία κατόπιν απόσπασης από όμορο νομό.

## Παραπομπές


## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Αλνταΐρ

Ο **Αλνταΐρ Νασιμέντο Ντος Σάντος** (πορτογαλικά: *Aldair Nascimento dos Santos*) ή απλά **Αλνταΐρ** είναι διεθνής Βραζιλιάνος ποδοσφαιριστής που αγωνίζεται ως κεντρικός αμυντικός. Ήταν μέλος της Εθνικής Βραζιλίας που κατέκτησε το Μουντιάλ του 1994 ενώ τέσσερα χρόνια μετά ήταν και στην ομάδα που έφτασε μέχρι τον τελικό της ίδιας διοργάνωσης. Πέρασε το μεγαλύτερο διάστημα της καριέρας του στην ιταλική ΑΣ Ρόμα και το 2003,όταν και έφυγε από την ομάδα αποσύρθηκε τιμής ένεκεν η φανέλα με το νούμερό του (#6).

## Βιογραφικό
Γεννήθηκε στις 30 Νοεμβρίου του 1965 στη Βραζιλία και ξεκίνησε την καριέρα του το 1985 από τη Φλαμένγκο. Το 1989 μεταπήδησε στην Ευρώπη και συγκεκριμένα στην Μπενφίκα. Ύστερα από ένα χρόνο παραμονής στους *Αετούς της Λισαβώνας* αποκτήθηκε από τη Ρόμα, όπου έμεινε μέχρι το 2003 μετρώντας συνολικά 415 συμμετοχές σε αγώνες πρωταθλήματος, όντας 4ος σε συμμετοχές όλων των εποχών και πρώτος ξένος. Με την ομάδα της Ρώμης πανηγύρισε την κατάκτηση ενός Κυπέλλου το 1991, ενός πρωταθλήματος το 2001 και ενός Σούπερ Καπ την ίδια χρονιά. Μάλιστα από το 1998 μέχρι το 2003 διετέλεσε αρχηγός της ομάδας.

Μετά την αποδέσμευσή του από την ΑΣ Ρόμα αγωνίστηκε για μια σεζόν στην Τζένοα και στη συνέχεια αγωνίστηκε για λίγο στη βραζιλιάνικη Ρίο Μπράνκο όπου και έκλεισε προσωρινά την πλούσια καριέρα του για να επιστρέψει στους αγωνιστικούς χώρους το 2007 για λογαριασμό της μαλτέζικης Μουράτα.

## Εθνική Ομάδα
Ο **Αλνταΐρ** έχει συνολικά 93 συμμετοχές με το εθνόσημο.Πραγματοποίησε το ντεμπούτο του το 1989 και έδωσε τον τελευταίο του αγώνα το 2000. Συμμετείχε με την Εθνική Βραζιλίας τρεις φορές σε τελικά του Μουντιάλ, άλλες τρεις φορές στην τελική φάση του Κόπα Αμέρικα, καθώς και στο Κύπελλο Συνομοσπονδιών του 1997 καθώς και στους Ολυμπιακούς Αγώνες του 1996 όπου κέρδισε το χάλκινο μετάλλιο.

## Στατιστικά

## Τίτλοι
### Συλλογικό Επίπεδο
* Πρωτάθλημα Πολιτείας Ρίο:1986
* Πρωτάθλημα Βραζιλίας:1987
* Κύπελλο Ιταλίας:1991
* Σούπερ Καπ Ιταλίας:1991
* Serie A:2001
* Campeonato Capixaba:2005
* Πρωτάθλημα Μάλτας:2008

### Διεθνές Επίπεδο
* Κόπα Αμέρικα:1989, 1997
* Μουντιάλ:1994
* Κύπελλο Συνομοσπονδιών:1997

Κατηγορία:Βραζιλιάνοι Ολυμπιονίκες
Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Ρόμα
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κόπα Αμέρικα 1997
Κατηγορία:Ποδοσφαιριστές Κόπα Αμέρικα 1995
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές Σ.Σ. Μουράτα
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κλούμπε ντε Ρεγκάτας ντο Φλαμένγκο
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Τζένοα
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Γκοούρ (περιοχή)

Η **Γκοούρ** ή **Γκορ** ή **Γκουρ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο  κεντρικό τμήμα της χώρας και είναι μία από τις ιστορικές περιοχές. Η έκτασή της είναι περίπου 36.500 τ.χλμ, και ο πληθυσμός της (κατ΄ εκτίμηση) το 1980 ήταν 350.000, ενώ σήμερα (2002) αριθμεί περί τους 485.000 κατοίκους. Περιλαμβάνει 10 επαρχίες. Στην περιοχή αυτή κατοικούν αναλογικά περισσότεροι οι Τατζίκοι, αγρότες και χειροτέχνες. Επικρατούσα γλώσσα στην περιοχή είναι η δαρδική ή νταρί (διάλεκτος της φαρσί). Πρωτεύουσα του νομού είναι η Τζαχαράν.

## Επαρχίες
Οι 10 υπαγόμενες επαρχίες στο νομό Γκορ, κατ' αλφαβητική σειρά, είναι: η Νταουλάτ Γιαρ, η Ντου Λάινα ή Νουλάινα, η Λάλουα Σαρτζανγκάλ, η Πασαμπάντ, η Σαγκάρ, η Σαράκ, η Ταϊβάρα, η Τσαρσάντα, η Τζαχαράν και η Τουλάκ.

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα», τόμ. 12ος, σελ. 377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Ζάμπουλ (περιοχή)

Η **Ζάμπουλ** ή *Ζαμπούλ* είναι μια από τις 34 διοικητικές περιφέρειες (νομούς) του Αφγανιστάν. Βρίσκεται στο  νοτιοανατολικό τμήμα της Χώρας, στα σύνορα με το Πακιστάν. Η έκτασή της είναι περίπου 17.500 τ.χλμ., και ο πληθυσμός της, (κατ΄ εκτίμηση), το 1980 ήταν 186.000, ενώ το 2002 έφτανε τους 366.000  κατοίκους. Περιλαμβάνει 11 επαρχίες. Στη περιοχή αυτή κατοικούν περισσότερο Ταλιμπανί. Επικρατούσα γλώσσα στη περιοχή είναι η παστού. Πρωτεύουσα του νομού είναι η Καλάτ.
*Η περιοχή αυτή είναι περισσότερο γνωστή από τις επιχειρήσεις των Ταλιμπάν.
## Επαρχίες
Οι 11 υπαγόμενες επαρχίες στο νομό Ζάμπουλ, κατ΄ αλφαβητική σειρά, είναι: η Αργαχαντάμπ, η Ατγκάρ, η Νέα Μπαχάρ, η Νταϊχοπάν, η Κακάρ, η Μιζάν, η Καλάτ όπου και η ομώνυμη πρωτεύσουσα του νομού, η Σαχτζόη, η Σαμουλτζάγι, η Σινκάη και η Ταρνάκ Βατζαλντάκ.

## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Τεγεάτης

Στην Αρχαία ελληνική μυθολογία ο **Τεγεάτης** είναι ο επώνυμος ήρωας της πόλεως Τεγέας της Αρκαδίας, δηλαδή το πρόσωπο που έδωσε το όνομά του στην πόλη που ίδρυσε. Αναφέρεται ως ένας από τους 50 γιούς του Λυκάονος. Ο Τεγεάτης πήρε σύζυγό του τη Μαίρα, κόρη του Άτλαντος. Αγάλματα του Τεγεάτου και της Μαίρας βρίσκονταν στην αγορά της Τεγέας όπως και οι τάφοι τους. Παιδιά του ήταν οι Σκέφρος, Λειμών, Κύδων, Αρχήδιος και Γόρτυς.

Την εποχή που ο Απόλλων και η Άρτεμις ταξίδευαν στην Ελλάδα για να τιμωρήσουν όσους αρνήθηκαν την μητέρα τους Λητώ έφτασαν στην Τεγέα. O Απόλλων είχε μια μυστική συνομιλία με τον Σκέφρο, ο Λειμώνας φοβήθηκε ότι ο αδελφός του θα τους προδώσει και τον σκότωσε. Οι δύο θεοί εξοργίστηκαν, η Άρτεμη με το βέλος της δολοφόνησε επί τόπου τον Λειμώνα και έπεσε μεγάλη πείνα στην πόλη για πολλά χρόνια. Οι τελετές προς τιμή του Σκέφρου δεν μπορούσαν να ηρεμήσουν τους θεούς, τελικά θεσπίστηκε ετήσια εορτή προς τιμή του Απόλλωνα με την οποία μια ιέρεια έριχνε το τόξο της σε ένα άντρα για να μιμηθεί την Άρτεμη όταμ σκότωσε τον Λειμώνα. Οι υπόλοιποι γιοι του Τεγέα μετανάστευσαν στην Κρήτη όπου ίδρυσαν τις πανάρχαιες πόλεις Κυδωνία, και Γόρτυνα Κρήτης.

## Αναφορές



## Πηγές

*Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τεγεατης
Κατηγορία:Αρχαίοι Αρκάδες
Τεγύριος

Στην ελληνική μυθολογία με το όνομα **Τεγύριος** είναι γνωστός ένας βασιλιάς της αρχαίας Θράκης. Σύμφωνα με τον μύθο, ο Τεγύριος υποδέχθηκε τον Εύμολπο και το γιο του Ίσμαρο, οι οποίοι είχαν εκδιωχθεί από την Αιθιοπία. Ο Τεγύριος πάντρεψε την κόρη του με τον Ίσμαρο. Και από τη Θράκη όμως εκδιώχθηκε ο Εύμολπος, καθώς αποκαλύφθηκε ότι είχε λάβει μέρος σε μία συνωμοσία κατά του Τεγυρίου, και βρήκε καταφύγιο στην Ελευσίνα. Μετά τον θάνατο του γιου του μετακλήθηκε στη Θράκη από τον Τεγύριο, με τον οποίο συμφιλιώθηκε και τον διαδέχθηκε στον θρόνο μετά από επιθυμία του ίδιου του Τεγυρίου.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τεγυριος
Τέκμησσα

Στην ελληνική μυθολογία με το όνομα **Τέκμησσα** είναι κυρίως γνωστή μία θυγατέρα του Τελεύταντα, βασιλιά της Φρυγίας, ή του Τεύθραντα, βασιλιά της Τευθρανίας στη Μυσία. Η Τέκμησσα απάχθηκε από τον Αίαντα κατά τον Τρωικό Πόλεμο και μαζί του απέκτησε ένα γιο, τον Ευρυσάκη, που βασίλευσε αργότερα στη Σαλαμίνα της Κύπρου, όπου είχε εκδιωχθεί από τον παππού του Τελαμώνα, και πήρε την εξουσία σε όλη την Κύπρο. Ο Ρωμαίος ποιητής Οράτιος γράφει (*Carmina* 2.4.5-2.4.6). ότι ο Αίαντας «αιχμαλωτίστηκε» με τη σειρά του από την ομορφιά της Τέκμησσας.
## Δείτε επίσης
* Με το όνομα Τέκμησσα αναφέρεται επίσης μία Αμαζόνα που σκοτώθηκε από τον Ηρακλή κατά την εκτέλεση του άθλου του τελευταίου να πάρει τη ζώνη της Ιππολύτης.
* Ο αστεροειδής 604 Τέκμησσα (604 Tekmessa), που ανακαλύφθηκε το 1906, πήρε το όνομά του από τα μυθικά αυτά πρόσωπα.
## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τεκμησσα
Τεκμησσα
Νευραλγία τριδύμου

Η **νευραλγία του τριδύμου νεύρου**, απλούστερα αποκαλούμενη και **νευραλγία τριδύμου** χαρακτηρίζεται από δυνατό και μεγάλης διάρκειας πόνο, που εντοπίζεται σε περιοχή κατανομής του τριδύμου νεύρου (συνήθως στην κάτω γνάθο και την πλευρά του προσώπου, αλλά μπορεί επίσης να εμφανίζεται στην άνω γνάθο ή στην περιοχή του κροτάφου, του μετώπου και του ματιού). Ο πόνος της νευραλγίας του τριδύμου μπορεί να επανέρχεται πολλές φορές την ημέρα και να προκαλείται από κινήσεις, όπως η ομιλία και η μάσηση. Συνήθως, ο ασθενής νιώθει ότι ο πόνος έχει χαρακτήρα «σαν να χτυπάει ηλεκτρικό ρεύμα».

## Επιδημιολογία - Αιτιολογία
thumb|right|250px|Δερματική κατανομή Τρίδυμου Νεύρου

Η νευραλγία τριδύμου εμφανίζεται συνήθως μετά την ηλικία των 50 ετών και συχνότερα στις γυναίκες, όμως έχουν αναφερθεί περιπτώσεις ασθενών έως και τριών ετών. Η εμφάνιση νευραλγίας του τριδύμου νεύρου αποτελεί εκδήλωση δυσλειτουργίας του, η οποία μπορεί να έχει κάποια συγκεκριμένη αιτία (για παράδειγμα, απομυελίνωση του τρίδυμου νεύρου από πίεση από αγγειακό κλάδο ή από όγκο), αλλά και για την οποία πολλές φορές δεν ανευρίσκεται υποκείμενο αίτιο («Ιδιοπαθής νευραλγία τριδύμου»).

## Συντηρητική Θεραπεία της Νευραλγίας Τριδύμου
Στις περισσότερες περιπτώσεις, η Νευραλγία τριδύμου αντιμετωπίζεται αποτελεσματικά με τη χρήση ορισμένων νευροτροποποιητικών φαρμάκων (έτσι ονομάζονται τα φάρμακα που μπορεί να χρησιμοποιούνται για την αντιμετώπιση νευρολογικών παθήσεων διαφόρων ειδών, όπως η ημικρανία, η επιληψία και ο νευροπαθητικός πόνος).

Τα φάρμακα αυτά είναι βασικά τα  εξής: 
* Η καρβαμαζεπίνη (TEGRETOL), 
* η γκαμπαπεντίνη (NEURONTIN) και 
* η νεότερη πρεγκαμπαλίνη (LYRICA).

## Χειρουργική Θεραπεία της Νευραλγίας Τριδύμου
Οι χειρουργικές επεμβάσεις που συνηθέστερα χρησιμοποιούνται σήμερα είναι:
* Η διαδερμική θερμοπηξία του μηνοειδούς γαγγλίου,
* Η διαδερμική συμπίεση με μπαλλόνι(balloon compression for trigeminal neuralgia).,
* Η διαδερμική έγχυση γλυκερόλης,
* Η μικροαγγειακή αποσυμπίεση του νεύρου.

## Παραπομπές


## Εξωτερικοί σύνδεσμοι
* **[http://www.dontiastoma.gr/path/mouth/nevralgia-tridymou.htm Νευραλγία του Τριδύμου Νεύρου • Αιτίες • Συμπτώματα • Θεραπεία]**
* Νευραλγία Τριδύμου, Λειτουργική Νευροχειρουργική Πανεπιστημίου Πατρών.
* Νευραλγία Τριδύμου- Headaches.gr

Κατηγορία:Νευρολογικές παθήσεις
Κατηγορία:Πόνος
Κατηγορία:Σπάνιες ασθένειες
Γκαζνί (περιοχή)

Η **Γκαζνί** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο  κεντρικό τμήμα της Χώρας και είναι μία από τις ιστορικές περιοχές. Η έκτασή της  είναι περίπου 23.000 τ.χλμ, και ο πληθυσμός της, (κατ΄ εκτίμηση), το 1980 ήταν 719.000, ενώ σήμερα αριθμεί περίπου τους 930.000  κατοίκους. Περιλαμβάνει 18 επαρχίες. Επικρατούσα γλώσσα στη περιοχή είναι η δαρδική ή νταρί (περσική διάλεκτος της φάρσι), η χαζαρική και η πάστο ή παστού. Πρωτεύουσα του νομού είναι η ομώνυμη Γκαζνί.

## Επαρχίες
Οι 18 υπαγόμενες στη Γκαζνί επαρχίες κατ΄ αλφαβητική σειρά είναι: η Αμπάντ, η Αντάρ, η Ατζριστάν, η Βαγκάζ, η Γκαζνί, όπου και η ομώνυμη Πρωτεύουσα του νομού, η Γκελάν, η Γκίρο ή Γκιρό, η Ζάνα Χαν, η Καραμπάχ, η Κβάζα Ουμαρή, η Κουγιανή, η Μαλιστάν, η Μουκούρ, η Νάβα ή Ναβά, η Ναβούρ, η Ντιγιάγκ, η Ρασιντάν και η Τζαχόρη. 

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Τέκτονας (μυθολογία)

Στην ελληνική μυθολογία με το όνομα **Τέκτονας** (***Τέκτων***) είναι γνωστός ο πατέρας του Φερέκλου. Ο Τέκτονας αναφέρεται στην *[[Ιλιάδα]]* (Ε 59), όπου γενεαλογείται ως γιος του Αρμόνου, από τον οποίο αποκαλείται και «Αρμονίδης». Ο Τέκτονας δίδαξε στον Φέρεκλο τη ναυπηγική τέχνη, κι έτσι ο τελευταίος μπόρεσε να κατασκευάσει το πλοίο με το οποίο ο Πάρις έφερε την Ωραία Ελένη από τη Σπάρτη στην Τροία.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 687
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 856

Τεκτονας
Καμπούλ (περιοχή)

Η **Καμπούλ** είναι η κυριότερη από τις 34 διοικητικές περιφέρειες (νομούς) του Αφγανιστάν όπου και η ομώνυμη πρωτεύουσα της χώρας. 

Βρίσκεται στο κεντρικό ανατολικό τμήμα του Αφγανιστάν και είναι από τις ιστορικότερες περιοχές. Η έκτασή της είναι περίπου 4.460 τ.χλμ, και ο πληθυσμός της, (κατ΄ εκτίμηση), το 1980 ήταν 1,5 εκατομμύρια, ενώ σήμερα (2006) αριθμεί περίπου τα 3.314.000  κατοίκους. Περιλαμβάνει 15 επαρχίες. Επικρατούσα γλώσσα στη περιοχή είναι η νταρί (περσική) και η παστού.Πρωτεύουσα του νομού είναι η Καμπούλ.

## Επαρχίες
Οι 15 υπαγόμενες επαρχίες στο νομό Καμπούλ, κατ΄ αλφαβητική σειρά, είναι: η Γκουλντάρα, η Ισταλίφ, η Καμπούλ όπου και η ομώνυμη πρωτεύουσα Καμπούλ, η Καλακάν, η Καραμπάχ, Κχακή Ζαμπάρ, η Μιρμπάχα Κοτ, η Μουσαχί, η Μπαγράμη, η Ντεχ Ζαμπς, η Πάγχμαν, η Σακαρντάρα, η Σαχάρ Ασιάντ, η Σουρόπμπι και η Φάρζα.

## Παραπομπές


## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ. 377.

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Τέκταμος

Στην Αρχαία ελληνική μυθολογία ο **Τέκταμος** ή **Τέκταφος** ή **Τεύταμος** ή **Τεκταύος** ή **Τεκταίος** που το όνομα του μεταφράζεται ως *"Κτίστης"* ήταν μυθικός βασιλιάς της Κρήτης. Ο Ζοζέφ Βεντρί γράφει ότι το όνομα του προέρχεται από την ρίζα *"τευτέχα"* που μεταφράζεται στην Πρωτοϊνδοευρωπαϊκή γλώσσα ως *"φυλή"* ή *"λαός"*. Οι μετέπειτα ιστορικοί επιβεβαιώνουν ότι ονόματα με την ίδια ρίζα εμφανίζονται αργότερα στην Ιταλία.
Ο Τέκταμος ήταν γιος του Δώρου, του μεγαλύτερου γιου του Έλληνος. Ο Διόδωρος Σικελιώτης γράφει ότι ο Τέκταμος επιτέθηκε στην Κρήτη μαζί με Αιολείς και Πελασγούς και έγινε βασιλιάς του νησιού. Οι οικιστές του Τέκταμου ήταν η τρίτη φυλή της Κρήτης, σύμφωνα με άλλη παράδοση τον ακολούθησαν Αχαιοί και Δωριείς. Παντρεύτηκε την κόρη του Κρηθέως Μύρινα, σύμφωνα με άλλη παράδοση η Μύρινα παντρεύτηκε τον Θόαντα. Ο ιστορικός Κτησίας κατέγραψε έναν βασιλιά της Ασσυρίας τον Τεύταμο, πιθανότατα έχει σχέση με τον Μέμνωνα γιο της Ηώς.

## Παραπομπές


## Πηγές
*Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969
*Diodorus Siculus, The Library of History translated by Charles Henry Oldfather. Twelve volumes. Loeb Classical Library. Cambridge, Massachusetts: Harvard University Press; London: William Heinemann, Ltd. 1989. Vol. 3. Books 4.59–8. Online version at Bill Thayer's Web Site
*Graves, Robert, The Greek Myths: The Complete and Definitive Edition. Penguin Books Limited. 2017.

Τεκταμος
Τελέθουσα

Στην ελληνική μυθολογία με το όνομα **Τελέθουσα** είναι γνωστή η σύζυγος του Λίγδου και μητέρα της Ίφιδας. Μυθολογείται ότι η Τελέθουσα μεγάλωσε την κόρη της σαν να ήταν αγόρι για να αποφύγει την οργή του Λίγδου. Η Αιγύπτια θεά Ίσις μεταμόρφωσε αργότερα την Ίφιδα σε άνδρα για να παντρευτεί την αληθινή «του» αγάπη, την Ιάνθη. Αυτή την εκδοχή περιγράφει ο Ρωμαίος ποιητής Οβίδιος στις *«Μεταμορφώσεις»* του (ΙΧ 789-937).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τελεθουσ
Τραγωδία του Χέιζελ

right|thumb|335px|Διάγραμμα του Σταδίου και της «εισβολής» των οπαδών.
Η **Τραγωδία του Χέιζελ** ήταν μια από τις χειρότερες ποδοσφαιρικές τραγωδίες. Συνέβη στις 29 Μαΐου του 1985 στο στάδιο Χέιζελ στις Βρυξέλλες, όπου η Λίβερπουλ και η Γιουβέντους θα αγωνίζονταν σε έναν από τους πλέον ενδιαφέροντες τελικούς για το Κύπελλο Πρωταθλητριών Ομάδων Ευρώπης στο ποδόσφαιρο.

## Το χρονικό

Μόλις μία ώρα πριν από την προγραμματισμένη έναρξη του αγώνα, οι οπαδοί της αγγλικής ομάδας παραβιάζουν ένα κιγκλίδωμα που τους χώριζε από τους φιλάθλους της Γιουβέντους, οι οποίοι οπισθοχωρούν προς έναν τοίχο. Όσοι βρίσκονταν κοντά στον τοίχο συνεθλίβησαν από την πίεση χιλιάδων κόσμου. Ο τοίχος τελικά κατέρρευσε, ενώ πολλά άτομα αναρριχήθηκαν από πάνω με ασφάλεια. Πολλοί άλλοι, ωστόσο, έχασαν τη ζωή τους ή τραυματίστηκαν σοβαρά, γράφοντας μια από τις πιο μαύρες σελίδες στην ιστορία του ποδοσφαίρου, καθώς 39 άνθρωποι έχασαν την ζωή τους και πάνω από 600 τραυματίστηκαν. Το παιχνίδι τελικά διεξήχθη, παρά την καταστροφή, προκειμένου να αποφευχθεί περαιτέρω βία.

## Τα θύματα
Οι εθνικότητες των 39 οπαδών που έχασαν τη ζωή τους ήταν: 32 Ιταλοί οπαδοί της Γιουβέντους, 4 Βέλγοι, 2 Γάλλοι κι ένας Βορειοϊρλανδός.

## Αγωνιστικές συνέπειες
Το γεγονός ότι υπαίτιοι της τραγωδίας υπήρξαν οι οπαδοί της αγγλικής ομάδας, οδήγησε την τότε πρωθυπουργό της Αγγλίας Μάργκαρετ Θάτσερ, σε συνεννόηση με την ΟΥΕΦΑ, στην απόφαση να αποκλείσει για 5 χρόνια όλους τους αγγλικούς συλλόγους από τις διοργανώσεις των ευρωπαϊκών κυπέλλων, με εξαίρεση τη Λίβερπουλ, η οποία αποκλείστηκε για 6 χρόνια. Επίσης, μικρότερη τιμωρία επιβλήθηκε και στη Γιουβέντους, η οποία υποχρεώθηκε να δώσει ορισμένους εντός έδρας αγώνες στην επόμενη διοργάνωση του Κυπέλλου Πρωταθλητριών, κεκλεισμένων των θυρών.

Το στάδιο Χέιζελ στη συνέχεια ανακατασκευάστηκε, έγιναν βελτιωτικά έργα που προσέδωσαν τη μέγιστη δυνατή ασφάλεια, ενώ άλλαξε και η ονομασία του (ονομάζεται πλέον *Στάδιο Βασιλιάς Μπωντουέν*). Έντεκα χρόνια μετά την τραγωδία, το 1996, η ΟΥΕΦΑ διοργάνωσε σ' αυτό το στάδιο τον τελικό του Κυπέλλου Κυπελλούχων.

## Πηγή
*Τραγωδία από το παρελθόν, Ελευθεροτυπία
*Η τραγωδία του Χέιζελ, e-soccer.gr

## Εξωτερικοί σύνδεσμοι

*''Wiedersehen 20 Jahre nach dem Drama im Heysel-Stadion'' (Άρθρο της γερμανικής Εφημερίδας *Welt am Sonntag*) (γερμ.)
*''Europas schwarze Fußballnacht'' (Άρθρο του *Spiegel Online)* (γερμ.)
*Μπράτσος, Κώστας. ''«Χέιζελ, 24 χρόνια μετά»'', αφιέρωμα στον ιστότοπο Contra.gr, 29 Μαΐου 2009.

Κατηγορία:Ιστορία του Βελγίου
Κατηγορία:Βρυξέλλες
Κατηγορία:Ποδόσφαιρο στο Βέλγιο
Κατηγορία:Ποδόσφαιρο στην Ιταλία
Κατηγορία:Ποδόσφαιρο στην Αγγλία
Κατηγορία:Λίβερπουλ Φ.Κ.
Κατηγορία:Γιουβέντους
Κατηγορία:Ιστορία του ποδοσφαίρου στην Αγγλία
Κατηγορία:Χουλιγκανισμός
Χειζελ
Τελέσθας

Στην ελληνική μυθολογία με το όνομα **Τελέσθας** είναι γνωστός ένας από τους Τρώες που έλαβαν μέρος στον Τρωικό Πόλεμο. Ο Τελέσθας, που ήταν πριγκηπόπουλο, γιος του βασιλιά της Τροίας, του Πριάμου, σκοτώθηκε σε μία μάχη από τον Έλληνα ήρωα Διομήδη.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Τελεσθας
Αλάτρι

Η **Αλάτρι** (ιταλικά: *Alatri*) είναι πόλη και δήμος της νότιας και κεντρικής Ιταλίας, στην περιφέρεια του Λάτιου, στην Επαρχία του Φροζινόνε (Λατινική Κοιλάδα), στη πεδιάδα που διαρρέει ο ποταμός Κόζα.

Η Αλάτρι είναι κτισμένη σε υψόμετρο 520 μ. καλύπτοντας έκταση 97 τ.χλμ. και αποτελεί ένα από τα κύρια εμπορικά κέντρα της περιοχής, καθώς και σημαντικός τουριστικός προορισμός. Ο πληθυσμός της το 1979 αριθμούσε τους 22.000, ενώ τελευταία προσεγγίζει τις 30.000. 
Γνωστό αξιοθέατο της πόλης είναι η ακρόπολη προρωμαϊκής εποχής χτισμένη με μεγαλιθικά τείχη, τα οποία διατηρούνται ακόμη και σήμερα, και της οποίας γνωστότερο μνημείο είναι η *Porta Maggiore* (Μεγάλη Πύλη). Αξιόλογη είναι ακόμη η  εκκλησία Santa Maria Maggiore, ένας αρχιτεκτονικος συνδυασμός γοτθικών-ρομανικών επιδράσεων.

## Πηγές

*"Εγκυκλοπαίδεια Πάπυρος Λαρούς Μπριτάννικα" τ.6ος, σ.120

Κατηγορία:Πόλεις του Λάτιου
Άμυνα ζώνης (τηλεοπτική σειρά)

Η **Άμυνα ζώνης** είναι ελληνική αστυνομική κοινωνική τηλεοπτική σειρά του 2007, βασισμένη στο ομώνυμο μυθιστόρημα του 
Πέτρου Μάρκαρη με ήρωα τον Κώστα Χαρίτο.

## Τηλεοπτικό είδος και αφηγηματική τεχνική

Η σειρά ακολουθεί πιστά το μυθιστόρημα ως προς την πλοκή (με διαφορετικά κάποια στοιχεία π.χ. ο Χαρίτος εμφανίζεται να κατοικεί στην οδό Φυλής και όχι στην οδό Αριστοκλέους, ενώ διαφορές έχουν οι ρόλοι των συγγενών της Αδριανής στο νησί).

Για να μεταφερθεί το αφηγηματικό ύφος του πρώτου προσώπου που υπάρχει στα μυθιστορήματα του Πέτρου Μάρκαρη, η σειρά αρχίζει από το τέλος. Συγκεκριμένα, ο αστυνόμος Χαρίτος, νοσηλευόμενος στο Γενικό Κρατικό Νοσοκομείο μετά από τον πυροβολισμό που δέχεται από άγνωστο, αφηγείται στο γιατρό του, Φάνη Ουζουνίδη (που στο μεταξύ έχει συνάψει δεσμό με την κόρη του Χαρίτου, την Κατερίνα, που εκπονεί τη διδακτορική διατριβή της στο Αριστοτέλειο Πανεπιστήμιο Θεσσαλονίκης) την ιστορία που οδήγησε στον πυροβολισμό του. Στα μέσα της ιστορίας, ένας άλλος ασθενής μοιράζεται τον ίδιο θάλαμο με το Χαρίτο (τον υποδύεται ο Μάρκος Λεζές) και συμμετέχει κι αυτός στην εξιστόρηση των γεγονότων.

Το καστ της σειράς επέλεξε τους γνωστούς ηθοποιούς για τον Κώστα Χαρίτο και την Αδριανή (όπως και στο Νυχτερινό Δελτίο, πάλι τους ερμηνεύουν ο Μηνάς Χατζησάββας και η Σοφία Σεϊρλή), καθώς επίσης και για το ζεύγος Κούστα. Υπήρξαν σημαντικές αλλαγές στους υπόλοιπους ρόλους, σε σχέση με το Νυχτερινό Δελτίο: ο Ταξίαρχος Νικόλαος Γκίκας (και όχι Αριστείδης Γκίκας, όπως στη σειρά) ερμηνεύεται από τον Κώστα Τριανταφυλλόπουλο, αντί του Χρήστου Βαλαβανίδη, τον υπαστυνόμο Σωτήρη Βλασσόπουλο ερμηνεύει ο Γιώργος Σουξές αντί του Γιώργου Γιαννόπουλου, η Μαρία Λεκάκη ως αστυφύλακας Κούλα Καλαφάτη έδωσε τη θέση της στη Γεωργία Τσαγκαράκη, ενώ εδώ το δημοσιογράφο Μένη Σωτηρόπουλο δεν υποδύθηκε ο Χρήστος Χατζηπαναγιώτης.

Σε σχέση, τέλος, με το «Νυχτερινό Δελτίο», που είχε σκηνοθετήσει ο Πάνος Κοκκινόπουλος σε σενάριο της Κάκιας Ιγερινού, η ροή της αφήγησης είναι ταχύτερη, αφού σε 3 λιγότερα επεισόδια συμπυκνώθηκε ένα μεγαλύτερο μυθιστόρημα.

## Παραπομπές


Κατηγορία:Τηλεοπτικές σειρές ΕΡΤ
Κατηγορία:Ελληνικές τηλεοπτικές σειρές δράσης
Κατηγορία:Ελληνικές αστυνομικές τηλεοπτικές σειρές
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές βασισμένες σε βιβλία
Κανταχάρ (περιοχή)

Με το όνομα **Κανταχάρ**, φέρεται μία από τις 34 διοικητικές περιφέρειες (νομούς) του Αφγανιστάν. 

Βρίσκεται ακριβώς στο νοτιοανατολικό τμήμα της Χώρας στα σύνορα με το Πακιστάν. Η έκτασή της  είναι περίπου 54.000 τ.χλμ, και ο πληθυσμός της, (κατ΄ εκτίμηση), το 1980 ήταν περίπου 715.000, ενώ το 2002 αριθμούσε περίπου τους 890.000  κατοίκους. Περιλαμβάνει 16 επαρχίες. . Επικρατούσα γλώσσα στη περιοχή είναι η παστού. 
Πρωτεύουσα του νομού είναι η ομώνυμη Κανταχάρ.

## Επαρχίες
Οι 16 υπαγόμενες επαρχίες στο νομό Κανταχάρ, κατ΄ αλφαβητική σειρά, είναι: η Αρχαντάμπ, η Αργιστάν, η Γκοράκ, η Ζχάρη, η Κανταχάρ όπου και η ομώνυμη πρωτεύουσα του νομού, η Κχακρέζ ή Κακρέζ, η Μαρούφ, η Μεϊβάντ, η Μιγιάν Νασίν, η Ναΐς, η Νταμάν, η Παντζβάγη, η Ρίγκ, η Σαχ Βαλικότ ή Σαχ Βαλι-Κότ, η Σοράμπακ, και η Σπιν Μπολντάκ.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Καπίσα (περιοχή)

Η **Καπίσα** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο βόρειοανατολικό τμήμα της Χώρας και είναι μία από τις ιστορικότερες περιοχές του Αφγανιστάν. Η έκτασή της  είναι σχετικά πολύ μικρή, περίπου 1.840 τ.χλμ, ο μικρότερος σε έκταση νομός της χώρας, και ο πληθυσμός της το 2002 αριθμούσε περίπου τους 360.000  κατοίκους. Περιλαμβάνει 7 επαρχίες. Επικρατούσα γλώσσα στη περιοχή είναι η περσική νταρί. 
Πρωτεύουσα του νομού είναι η Μαχμούντ Ρακί της ομώνυμης επαρχίας.

## Επαρχίες
Οι 7 υπαγόμενες επαρχίες στο νομό Καπίσα, κατ΄ αλφαβητική σειρά, είναι: η Αλασάη, η Ίσα Αβάλ Κοϊστάν, η Ίσα Ντουβούμ Κοϊστάν, που άλλοτε οι δύο τελευταίες αποτελούσαν μια επαρχία, η Κοχ Μπαντ ή Κοχμπάντ, η Μαχμούντ Ρακί όπου και η ομώνυμη πρωτεύουσα του νομού, η Νιτζράμπ και η Ταγκάμπ.

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Empire: Total War

To ***Empire: Total War*** είναι βιντεοπαιχνίδι στρατηγικής που αναπτύχθηκε από την Creative Assembly και κυκλοφόρησε από την Sega το Μάρτιο του 2009. Πρόκειται για το πέμπτο μέρος της σειράς *[[Total War]]* διαδραματίζεται στην ιστορική περίοδο μεταξύ 1700 και 1800 μ.Χ.. Το παιχνίδι ακολουθεί τα πρότυπα των προηγούμενων της σειράς: ο παίκτης επιλέγει κάποιο συγκεκριμένο κράτος (αλλιώς φατρία-faction όπως αναφέρεται στο παιχνίδι) με σκοπό να επιβληθεί στο παγκόσμιο στερέωμα μέσω διαφόρων τρόπων: στρατιωτικά, πολιτικά, διπλωματικά, οικονομικά. Παρόλο που το κυρίως παιχνίδι (που εξελίσσεται στον χάρτη εκστρατείας-campaign element) είναι στατικού χαρακτήρα υιοθετώντας σύστημα γύρων (turn-based), ο παίκτης μπορεί να αποκτήσει σε πραγματικό χρόνο έλεγχο των στρατιωτικών του δυνάμεων κατά τη διάρκεια κάθε συγκεκριμένης πολεμικής σύγκρουσης. Το *Empire: Total War* είναι το πρώτο παιχνίδι της σειράς που δίνει τη δυνατότητα για ναυμαχίες σε πραγματικό χρόνο.

## Παραπομπές


## Εξωτερικοί σύνδεσμοι
* 
* ''Empire: Total War'' Special Forces Edition
* Επίσημη ιστοσελίδα της Creative Assembly

Κατηγορία:Total War
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια του 2009
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια τοποθετημένα στην Ευρώπη
Κατηγορία:Νικητές BAFTA (βιντεοπαιχνίδια)
Ερμής ΙΙ (εύδρομο)

Το εύδρομο **Ερμής ΙΙ** πρώην Γερμανικό *Αυγουστος Βιλκε* ήταν κρατικό πλοίο που προέρχοταν από τις Γερμανικές επανορθώσεις του Α` Παγκοσμίου Πολέμου. Εξοπλίστηκε και χρησιμοποιήθηκε σαν βοηθητικό εύδρομο κατά τη Μικρασιατική εκστρατεία (1919-1922). Είχε εκτόπισμα 2766 τόνων, ιπποδύναμη 1500 HP, ταχύτητα 10 κόμβων και οπλισμό 4 πυροβόλων 3 ιντσών, 2 μυδράλιων, 2 Α/Α.

Κατηγορία:Ελληνικά Εύδρομα
Κουνάρ (περιοχή)

Η **Κουνάρ** ή *Κοναρά* είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο βόρειοανατολικό τμήμα της Χώρας στα σύνορα με το Πακιστάν και είναι μία από τις ιστορικές περιοχές του Αφγανιστάν, αλλά και η περισσότερο προβληματική ως χώρος δράσης του Μπιν Λάντεν. Η έκτασή της  είναι σχετικά μικρή, περίπου 10.000 τ.χλμ, και ο πληθυσμός της κατ΄ εκτίμηση, το 1980 αριθμούσε 330.00 κατοίκους ενώ το 2002 η εκτίμηση ήταν ότι έχει μειωθεί. Περιλαμβάνει 15 επαρχίες. Επικρατούσα γλώσσα στη περιοχή είναι η περσική φάρσι. 
Πρωτεύουσα του νομού είναι η Ασανταμπάντ της ομώνυμης επαρχίας.

## Επαρχίες
Οι 15 υπαγόμενες επαρχίες στο νομό Κουνάρ, κατ΄ αλφαβητική σειρά, είναι: η Ασανταμπάντ με την ομώνυμη πρωτεύουσα του νομού, η Βάτα-Πουρ, η Γκαζιαμπάτ, η Κας Κουνάρ, η Μαραουάρα ή Μαραβάρα, η Μπαρκουνάρ ή Μπαρ Κουνάρ, η Ναράγκ-Βα-Μπαντίλ, η Ναρή, η Νουργκάλ, η Νταγκάμ, Ντάρα-ι-Πετς, η Σάβκεη, η Σαϊγκάλ-Βα-Σιλτάν, η Σάπα Ντάρα και η Σιρκανάη.
 
## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

## Εξωτερικοί σύνδεσμοι
* 

Κατηγορία:Επαρχίες του Αφγανιστάν
Ερμής ΙΙΙ (ναρκαλιευτικό)

**Ερμής ΙΙΙ ([[Ναρκαλιευτικό]]) / Α-324**

Πρώην Βρετανικό ‘PRODUCT’, Πρώην Βρετανικό ‘PORT JACKSON’.

Κατασκευάστηκε στα ναυπηγεία ‘Portugal – Comania Mniao Fabrik Ltd Lisbon’. Χρησιμοποιήθηκε σαν συνοδό-αποθήκη και σαν μικρό συνεργείο ναρκαλιευτικών. Πρώην αλιευτικό. Παραχωρήθηκε το 1946 στη Μάλτα. Επεστράφη στις 11 Σεπτεμβρίου 1973.

Κατηγορία:Ελληνικά Ναρκαλιευτικά
Χανιά (κορβέτα)

Η κορβέτα **Χανιά / Α481** τύπου "Flower" κατασκευάστηκε σε πλοίο ανεφοδιασμού φάρων. Μετονομάστηκε σε ‘Λυκούδης Ι’. Πρώην ‘HMS Warturtiva’. Στο ελληνικό ναυτικό από τις 5 Μαρτίου 1950 (Πειραιάς). Παροπλίστηκε στις 14 Ιουνίου 1973.

Κατηγορία:Ελληνικές Κορβέτες
Μπουμπουλίνα Ι (ατμοβάρις)

Ναυπηγήθηκε το 1864 στα ναυπηγεία "Jones Quiggin" του Λίβερπουλ. Πρώην πλοίο διάσπασης αποκλεισμού "Colonel Lamb". Το 1867 αγοράστηκε από την Αγγλία αντί του ποσού των 11.000 λιρών μαζί με το Αμφιτρίτη ΙΙΙ.

Στην Ελλάδα δεν κατέπλευσε ποτέ διότι στις 17 Νοεμβρίου 1867 ευρισκόμενο στο Λίβερπουλ με κυβερνήτη τον πλωτάρχη Σταμάτη Σαχτούρη ανατινάχθηκε από έκρηξη λέβητα, κόπηκε στα δύο και βυθίστηκε. Σκοτώθηκαν 21 άνδρες. Ο κυβερνήτης παραπέμφθηκε στις 16 Ιανουαρίου 1868 στο Ναυτοδικείο όπου και αθωώθηκε με ομόφωνη απόφαση.

## Πηγές

* https://hellasarmy.gr/hn_unit.php?id=AB-3 

## Παραπομπές



Κατηγορία:Ελληνικές ατμοβάριδες
Κατηγορία:Ελληνικά ατμόπλοια
Κρασνογιάρσκ

thumb|right|Άποψη του Κρασνογιάρσκ.
Το **Κρασνογιάρσκ** (ρωσικά: Красноярск, Κρασναγιάρσκ) είναι πόλη της Ρωσικής Ομοσπονδίας, έδρα του ομοσπονδιακού υποκειμένου Κράι Κρασνογιάρσκ, με πληθυσμό 973.826 κατοίκων, σύμφωνα με την απογραφή του 2010. Βρίσκεται στις όχθες του ποταμού Γενισέι στη Σιβηρία, της οποίας είναι η τρίτη μεγαλύτερη πόλη. Ιδρύθηκε το 1628. Είναι ένα από τα μεγαλύτερα βιομηχανικά και επιστημονικά κέντρα της Σιβηρίας, καθώς και σημαντικός κόμβος του υπερσιβηρικού σιδηροδρόμου. Στην περιοχή υπάρχουν βιομηχανίες μηχανουργίας, μεταλλουργίας και ελαφρές βιομηχανίες. Λειτουργούν τέσσερα Πανεπιστήμια. Δίπλα στην πόλη βρίσκεται υδροηλεκτρικός σταθμός, ο πέμπτος μεγαλύτερος στον κόσμο και δεύτερος μεγαλύτερος της Ρωσίας, και το εθνικό πάρκο «Στολμπή» με σχηματισμούς γρανίτη, που προσελκύει μεταξύ άλλων αναρριχητές. Στην πόλη εδρεύει, επίσης, το Κρατικό Πανεπιστήμιο Αεροναυπηγικής της Σιβηρίας.

## Διοίκηση
Ο Μιχαήλ Κοτιούκοφ είναι υπηρεσιακός κυβερνήτης από τις 20 Απριλίου 2023 και ο Σεργκέι Βερεστσάγκιν υπηρεσιακός πρόεδρος της κυβέρνησης από τις 24 Απριλίου 2023.

## Παραπομπές


## Εξωτερικοί σύνδεσμοι
* 
* Επίσημη σελίδα
* Τουριστικός οδηγός για την πόλη 
* Трудовой отряд главы города Красноярска имени П.И.Пимашкова 
* Администрация города
* Красноярский городской совет
* Администрация Красноярского края 
* Законодательное собрание Красноярского края 
*  поиск Красноярска на различных онлайновых ГИС
* За год красноярцев стало на 16 тысяч больше — численность населения Красноярска

Κατηγορία:Κράι του Κρασνογιάρσκ
Κατηγορία:Πρωτεύουσες ομόσπονδων ενοτήτων της Ρωσίας
Νίζνι Ταγκίλ

Το **Νίζνι Ταγκίλ** (ρωσικά: Нижний Тагил) είναι πόλη της Ρωσικής Ομοσπονδίας, στην περιφέρεια Σβερντλόφσκ, με πληθυσμό 361.811 κατοίκων σύμφωνα με την απογραφή του 2010. Ιδρύθηκε το 1725 και βρίσκεται στις όχθες του ποταμού Ταγκίλ. Είναι το δεύτερο μεγαλύτερο βιομηχανικό κέντρο της περιφέρειας Σβερντλόφσκ. Στην πόλη δραστηριοποιούνται βιομηχανίες σχετικές με τη μηχανουργία, τη μεταλλουργία, την ελαφριά βιομηχανία. 

Υπάρχουν επίσης θερμοηλεκτρικό εργοστάσιο και ορυχεία χαλκού: λέγεται μάλιστα ότι ο χαλκός που χρησιμοποιήθηκε για την κατασκευή του Αγάλματος της Ελευθερίας προήλθε από το Νίζνι Ταγκίλ.

Λειτουργούν ακόμα Παιδαγωγικό Πανεπιστήμιο, μουσεία και δύο θέατρα.

## Παραπομπές


## Εξωτερικοί σύνδεσμοι
* 
* Επίσημη σελίδα της πόλης 

Κατηγορία:Πόλεις του Όμπλαστ του Σβερντλόφσκ
Επιχείρηση Τάννενμπεργκ

Η **Επιχείρηση Τάννενμπεργκ** (γερμανικά: Unternehmen Tannenberg) ήταν η κωδική ονομασία της συντονισμένης δράσης των Einsatzgruppen για την εξόντωση των Πολωνών διανοουμένων, λογίων, οικονομικών παραγόντων, ηθοποιών, ιερέων και άλλων ατόμων, που θα μπορούσαν να αναπτύξουν και να συντηρήσουν όχι μόνο την Πολωνική αντίσταση αλλά και ολόκληρη την Πολωνική κοινωνία. Ήταν ένα τμήμα του "Generalplan Ost", του Γενικού Σχεδίου που είχαν καταστρώσει οι Ναζί για την εκμετάλλευση των (μελλοντικά) κατεχόμενων Σλαβικών και Βαλτικών χωρών.

## Σχεδιασμός
Η επιχείρηση σχεδιάστηκε πριν την Γερμανική εισβολή στην Πολωνία με τη βοήθεια γερμανόφωνων κατοίκων (γερμανικής μειονότητας) της Πολωνίας: Δημιουργήθηκαν κατάλογοι προγραφών και, όσα άτομα περιλαμβάνονταν σε αυτούς επρόκειτο είτε να φυλακισθούν είτε να εκτελεστούν. Το σχέδιο και οι κατάλογοι άρχισαν να υλοποιούνται ήδη από τον Μάιο του 1939 και τη γενική του επίβλεψη είχε το Κεντρικό Γραφείο Ασφαλείας του Ράιχ (RSHA — Reichssicherheitshauptamt), επικεφαλής του οποίου ήταν ο Ράινχαρντ Χάιντριχ. Έτσι, δημιουργήθηκε μια ειδική ομάδα δράσης από άτομα της Ασφάλειας (Schutzpolizei - Schupo), της Ειδικής 
Ασφάλειας (SD - Sicherheitsdienst), της Αστυνομίας Δίωξης Εγκλήματος (Reichskriminalpolizei) και της Γκεστάπο, τους οποίους η RSHA, θεωρητικά, είχε υπαγάγει στη Βέρμαχτ. Η δράση αυτών των ομάδων - στα πλαίσια της Βέρμαχτ - προκάλεσε τις διαμαρτυρίες πολλών έντιμων στρατιωτικών: Ο Στρατηγός Γκέοργκ φον Κύχλερ (Georg von Küchler) δήλωσε στον γκαουλάιτερ Κοχ της Ανατολικής Πρωσίας ότι "προορισμός του Γερμανικού Στρατού δεν είναι να συνεργάζεται με μια συμμορία δολοφόνων". Ο Στρατηγός Γιοχάνες Μπλάσκοβιτς, Στρατιωτικός Διοικητής των κατεχόμενων εδαφών, συλλαμβάνει άνδρες των SS που είχαν διαπράξει εγκλήματα και τους καταδικάζει σε θάνατο. Ο Χίτλερ ακυρώνει την επέμβαση του Στρατηγού και του απευθύνει επίπληξη. Το σχέδιο Τάννενμπεργκ εξελίσσεται από τα μέσα Σεπτεμβρίου και ολόκληρο τον Οκτώβριο του 1939. Υπολογίζεται ότι έγιναν περίπου 760 μαζικές εκτελέσεις από τα Einsatzgruppen, με αποτέλεσμα τη θανάτωση τουλάχιστον 20.000 επιφανών Πολωνών πολιτών, πρώην αξιωματικών και ιερέων. Οργάνώθηκε, επίσης, μια ομάδα γερμανών Πολωνών, η οποία αποκλήθηκε "Selbstschutz" και η οποία βοήθησε το έργο των Einsatzgruppen. Μετά, όμως, την ολοκλήρωση της "Επιχείρησης" οι Γερμανοί διέλυσαν την ομάδα, λόγω της κάκιστης φήμης που είχε αποκτήσει, και μετέφεραν αρκετά από τα μέλη της στη Γερμανία.

## Πηγές, Αναφορές


## Εξωτερικοί σύνδεσμοι
* Unternehmen Tannenberg - August 1939: Wie der SD den Überfall auf Polen vorbereitete (III) bei wissen.spiegel.de PDF
* ZEIT ONLINE 45/1971 S. 56: Unternehmen Tannenberg - Polnische Dokumentation über die Einsatzgruppen, von Joseph Wulf  PDF

Κατηγορία:Ναζιστική Γερμανία
Κατηγορία:Γερμανική εισβολή στην Πολωνία
Κατηγορία:Διωγμός Πολωνών
Κουντούζ (περιοχή)

Η **Κουντούζ**, ή **Κοντούζ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο  βόρειο τμήμα της Χώρας στα σύνορα με το Τατζικιστάν και αποτελεί ομώνυμη κοιλάδα που την διαρρέει ομώνυμος επίσης ποταμός. Η έκτασή της  είναι περίπου 8.000 τ.χλμ, και ο πληθυσμός της, (κατ΄ εκτίμηση), το 1980 ήταν 590.000, ενώ το 2002 αριθμούσε περίπου τους 820.000  κατοίκους. Η Κουντούζ περιλαμβάνει 7 επαρχίες. Επικρατούσες γλώσσες στη περιοχή είναι οι: περσική (φαρσί), τουρκμενική, ουζμπεκική και πάστο ή παστού.  νομούς.
Πρωτεύουσα της Κοντούζ είναι η ομώνυμη πόλη Κουντούζ ή Κοντούζ.

## Επαρχίες
Οι 7 υπαγόμενες στη Κοντούζ επαρχίες, κατ΄ αλφαβητική σειρά, είναι: η Αλή Αμπάντ, η Άρτση, η Ιμάμ Σαχίμπ, η Καλάι Ιζάλ, η Κουντούζ όπου και η ομώνυμη πρωτεύουσα του νομού, η Κχάν Αμπάντ και η Σαχάρ Ντάρα.

## Πηγές
* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Χοστ (περιοχή)

Η **Χοστ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο ανατολικό τμήμα της Χώρας στα σύνορα με το Πακιστάν. Παλαιότερα αποτελούσε μέρος του νομού Πακτιά. Η έκτασή της είναι είναι σχετικά μικρή, περίπου 4.100 τ.χλμ, και ο πληθυσμός της το 2002 αριθμούσε περίπου τους 300.000  κατοίκους. Η Χοστ περιλαμβάνει 13 επαρχίες. Επικρατούσα γλώσσα στη περιοχή είναι η πάστο ή παστού. Θεωρείται ένας τους πυκνοκατοικημένους νομούς.Πρωτεύουσα της Χοστ είναι η ομώνυμη πόλη Χοστ.

## Επαρχίες
Οι 13 υπαγόμενες στη Χοστ επαρχίες, κατ΄ αλφαβητική σειρά, είναι: η Γκουρντούζ, η Καλαντάρ, η Χοστ ή Ματούν, όπου και η ομώνυμη πρωτεύουσα του νομού, η Μαντό Ζαΐλ ή Μαντοζαΐλ, η Μουσά Χελ ή Μουσαχέλ, η Μπακ, η Ναντίρ-Σαχ-Κοτ, η Σαμάλ, η Σαμπαρή, η Σπιρά, η Τανή, η Τέρε ζάγι και η Τζαλί Μεϊντάν.

## Πηγές
* «Εγκυκλοπαίδεια Πάπυρος Λαρούς Μπριτάννικα», τ. 12ος, σ. 377

Κατηγορία:Επαρχίες του Αφγανιστάν
Λαγκμάν (περιοχή)

Η **Λαγκμάν** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο κεντρικό ανατολικό τμήμα της Χώρας. Η έκτασή της  είναι είναι σχετικά μικρή, περίπου 3.800 τ.χλμ, και ο πληθυσμός της, κατ΄ εκτίμηση, το 1980 αριθμούσε περίπου τους 400.000  κατοίκους, ενώ σήμερα φέρονται λιγότεροι περί τους 370.000. Η Λαγκμάν περιλαμβάνει μόλις 5 επαρχίες. Επικρατούσα γλώσσα στη περιοχή είναι η πάστο ή παστού και η περσική η νταρί. Θεωρείται ένας τους περισσότερο πυκνοκατοικημένους νομούς.
Πρωτεύουσα της Λαγκμάν είναι η πόλη Μεχταρλάμ  ή Μεχτάρ Λαμ.

## Επαρχίες
Οι 5 υπαγόμενες στη Λαγκμάν επαρχίες, κατ΄ αλφαβητική σειρά, είναι: η Αλιγκάρ, η Αλισίγκ, η Καρχαγή, η Μεχταρλάμ όπου και η ομώνυμη πρωτεύουσα του νομού και η Νταουλάτ Σαχ.

## Παραπομπές


## Πηγές
*«Εγκυκλοπαίδεια Πάπυρος Λαρούς Μπριτάννικα» τ.12ος, σ.377

Κατηγορία:Επαρχίες του Αφγανιστάν
Leisure Suit Larry

To **Leisure Suit Larry** είναι μια σειρά βιντεοπαιχνιδιών περιπέτειας, κωμικού χαρακτήρα, της εταιρείας Sierra On-Line, δημιουργημένα από τα μέσα της δεκαετίας του 80. Εμπνευστής και δημιουργός των πρώτων επτά παιχνιδιών ήταν ο Al Lowe.

## Σενάριο
Στο παιχνίδι ο χρήστης χειρίζεται τον Larry Laffer, έναν εργένη 40άρη, ο οποίος αποφασίζει σχετικά καθυστερημένα να αποχωριστεί την μητρική θαλπωρή και να επιδιώξει περιπέτειες με το αντίθετο φύλο έχοντας στο νου κατά κύριο λόγο το σεξ. Εμφανισιακά είναι άσχημος (κοντός, κοιλιά, καράφλα) όμως ως χαρακτήρας παρουσιάζεται αθώος, άπειρος και γενικά συμπαθής, με έντονο το ένστικτο του εξερευνητή. Το αποτέλεσμα αυτών των καταστάσεων είναι να προκύψουν διάφορες κωμικές καταστάσεις, στις οποίες επικρατεί έντονο χιούμορ σεξουαλικού χαρακτήρα. Τα περισσότερα παιχνίδια τελειώνουν με τον Larry να έχει βρει την πραγματική αγάπη.

## Παιχνίδια
* *Leisure Suit Larry in the Land of the Lounge Lizards* (1987 - ανανεωμένη έκδοση 1991)
* *Leisure Suit Larry Goes Looking for Love (in Several Wrong Places)* ή *Leisure Suit Larry 2* (1988)
* *Leisure Suit Larry 3: Passionate Patti in Pursuit of the Pulsating Pectorals* (1989)
* *Leisure Suit Larry 5: Passionate Patti Does a Little Undercover Work* (1991)
* *Leisure Suit Larry 6: Shape Up or Slip Out!* (1993 - CD έκδοση το 1994)
* *Leisure Suit Larry 7: Love for Sail!* (1996)
* *Leisure Suit Larry: Magna Cum Laude* (2004) (Χωρίς συμμετοχή του Al Lowe)

## Πηγές
* https://web.archive.org/web/20090130002922/http://vintage-sierra.com/lsl.php Αφιέρωμα σε παλιές σειρές παιχνιδιών της Sierra On-Line(Αγγλικά).
* http://www.allowe.com/ ιστοσελίδα του εμπνευστή και δημιουργού των επτά πρώτων Larry. 

Κατηγορία:Βιντεοπαιχνίδια περιπέτειας